**IZVOD IZ TRANSKRIPTA SA 42. SJEDNICE SKUPŠTINE ZENIČKO-DOBOJSKOG KANTONA, ODRŽANE 03.02.2022. GODINE U KOJEM JE SADRŽANA RASPRAVA PO 1. TAČCI DNEVNOG REDA - “NACRT ZAKONA O TURIZMU ZENIČKO-DOBOJSKOG KANTONA”**

**PREDSJEDAVAJUĆI**

Otvaram raspravu po ovoj tačci dnevnog reda. Dajem riječ zastupnici Sanji Renić.

**SANJA RENIĆ**

Još jednom pozdravljam sve prisutne i ministra. Drago mi je da se vidimo i da se čujemo uživo. Nema sumnje da ću podržat' ovaj Zakon, upravo iz razloga što je to bila jedna moja inicijativa na početku mandata. Znači, išla sam s inicijativom da Zeničko-dobojski kanton mora imat' Zakon o turizmu..... Uglavnom, uvijek je dobro da se ima bilo kakav zakon nego da nema nikakav, a u ovom slučaju ovo je dobar Zakon zato što je vrlo, vrlo sličan zakonu koji je na snazi u Kantonu Sarajevo. On je dobar i on je nama izuzetno potreban. Ovaj Zakon definiše procese poput licenciranja turističkih vodiča, osnivanja turističkih zajednica, kao što ste rekli na kantonalnom i lokalnom nivou, prikupljanje boravišnih taksi, određivanje pripadnosti, definisanje sektora turizma itd. Znači, sve ovdje što je navedeno upravo smanjuje mogućnost bilo kakvo kriminalnih radnji ili protivzakonitih ko ... ovaj...., koji će se tako tretirati kad' se ovaj Zakon usvoji. Ono što bi bila negdje .... moj prijedlog u ovom Nacrtu.... jeste ..... da se osigura povećanje sredstava za ovaj Zakon. Vidimo, mišljenje ministra finansija je u iznosu 50 hiljada maraka za finansiranje redovnih troškova Turističke zajednice Zeničko-dobojskog kantona. Ja mislim realno da on treba bit' veći, da tu budu značajnija sredstva po uzoru na zemlje u okruženju ili u drugim kantonima, jer je to ono što može pomoći razvoju naše ekonomije. To je isplativa strana vašeg Ministarstva, ministre, pa evo ja ću se borit' da se poveća ovo i ono što još treba samo da predložim jeste napraviti turističku kartu Zeničko-dobojskog kantona i da se kroz tu turističku kartu odrede, mapiraju ustvari.... npr. Bobovac i neka druga sredstva koja trebaju da budu u centru našeg turističkog razvoja. E, hvala.

**PREDSJEDAVAJUĆI**

Zahvaljujem. Dajem riječ zastupniku Enesu Piljugu.

**ENES PILJUG**

Pozdravljam sve prisutne ponovo. Ja bih zahvalio ministru na iscrpnom izlaganju i puno toga je on kazao za govornicom ovdje, što sam ja im'o namjeru da pitam i, onaj, da u svom izlaganju iznesem. Al' evo ostalo je nešto što ... što ... što tražim da mi odgovorite i nešto da se uvrsti. Pitanje evidencije kako se regulišu boravci turista, to se smatra na strance, i njihova kretanja odnosno zadržavanja u Zeničko-dobojskom kantonu, da mi se to dostavi, da se kaže zato. I da se u Prijedlog uvrsti primjedbe koje su iznesene od privatnih lica, fizičkih i nevladinog sektora. Nadam se da će zakonska rješenja iz Prijedloga biti praćena federalnim Zakonom koji treba biti donešen. Toliko, ja ništa više.

**PREDSJEDAVAJUĆI**

Zahvaljujem.

**ENES PILJUG**

Ja se izvinjavam, SD ... Klub SDP-a će podržat' ovu inic ... ovaj Nacrt.

**PREDSJEDAVAJUĆI**

Doktorica Amela Granić.

**AMELA GRANIĆ**

Evo ja ću vas ponovno pozdraviti. Ja ću biti kratka. Ja ću samo reći dakle da će Klub zastupnika Nezavisnog bloka također podržati ovaj Nacrt. Svakako je ovo trebalo i mnogo ranije. Znači, ovaj...... ako treba donijet ćemo, dakle, svoj doprinos i u toku javne rasprave. Nacrt je prilično dobar, tako da u svakom slučaju evo podrška ispred Kluba Nezavisnog bloka.

**PREDSJEDAVAJUĆI**

Mirela Mateša Bukva, zastupnica, izvolite.

**MIRELA MATEŠA BUKVA**

Sve vas još jednom pozdravljam. Svakako da je ovaj Nacrt Zakona odlična platforma za djelovanje po pitanju turizma. Ima nas zastupnika koji smo od početka mandata, ovaj... išli u ovom pravcu da se napravi ovakva ... ovakav zakon. Ono što mi moramo imati na umu da nijedan zakon ne smije biti represivan. Mi dobro znamo koliko općina i gradova ovog Kantona se pouzdaju u granu turizma i u sam taj razvoj. Ovo je još uvijek nacrt, ali nikad ne smijemo ni jedan zakon gledat' da ćemo mi sad nekoga kaznit', da ćemo mi nekog sputat', već ustvari mi treba da budemo vjetar u leđa svim onim općinama i gradovima koji se prije svega bave turizmom. Na jednoj od prethodnih sjednica sam se vjeć ... zastupničkim pitanjem dotakla ovih boravišnih taksi o kojima....., stalno pričamo, detaljno je tamo obrađeno oslobađanje od takse i na koji način je taj finansijski okvir od 70 hiljada koji je i sam ministar spomenuo i ono ostalo što ide. I ja samo evo ću iskoristiti priliku, ovaj, ministra ... Ministarstva unutrašnjih poslova i same ove Policijske uprave, što je spomenuo i prethodni ovaj zastupnik, kretanje, ovaj, stranih državljana i turista. Ta boravišna taksa nama treba na neki način bude i podloga za......, evidenciju kretanja i boravka određenih stranih turista, čisto zbog sigurnosti naših lokalnih zajednica, jer tokom ljetnih perioda imamo, ovaj..... dolaske raznih grupa, porodica koji ustvari izdaju i preizdaju odnosno rentaju drugima, drugim svojim sunarodnjacima i mi nikad ne znamo ko je ustvari trenutno, ko boravi u tim našim manjim dijelovima samih lokalnih zajednica, ko su ti ljudi, ko su te komšije. Zna se tu desiti problema jer su drugačije kulture. Mi svakako da ne trebamo ići represivno. Turizam i služi i sve ovo služi da ... da pojačamo, ovaj, ovu granu, ali moramo uvijek imati u vidu i ovu stranu, ovaj, čitave te situacije, da ne bi određene situacije eskalirale. Znači, boravišna taksa nije samo, ovaj, naš preduslov za ubiranje prihoda već i da možemo pratiti kretanja, ovaj, i boravak stranih turista. Hvala.

**PREDSJEDAVAJUĆI**

Zahvaljujem. Dajem riječ zamjeniku predsjedavajućeg Ivi Tadiću.

**IVO TADIĆ**

Evo i ja vas želim sve pozdraviti. Želim kazat' samo nekoliko riječi. Zaista mi je drago da je Vlada i resorno Ministarstvo pripremili ovaj Zakon. Jako je dobro što ga dobijamo ovako u formi nacrta. Nažalost, evo svi znamo da mi od 2015. godine nemamo Zakona. Bila je ona presuda Ustavnog suda i ondje se zapravo radilo o nadležnostima. Ovdje ... ovdje županije, kantoni imaju velike nadležnosti zato je i Ustavni sud ono stavio .. stavio van snage. Međutim, s druge strane, imamo potpuno na jedan način možda neuređenu oblast, a znamo koliko imamo turističkih, prirodnih, svakih drugih destinacija i mislim da to treba urediti jednim ovakvim Zakonom. Ovdje je jako važno kako i na koji način ćemo provest' da bi došli do što kvalitetnijeg

zakona, da bi proveli što kvalitetnije javnu raspravu i ne znam kol'ko ćemo donijet' odluku za javnu raspravu, treba bar jedan mjesec dana. Mislim da bi jako bilo važno da se uključe lokalna zajednica, načelnici, gradonačelnici općina i da vidimo kako ... kako doći do što boljeg dokumenta. Ne vidimo za sad ništa, mislim da je Nacrt dosta dobar. Naravno da treba uvažit' sve primjedbe koje se dese. Vidim da je ovdje predviđeno čini mi se, znači, direktor, vjerovatno ne znam kol'ko 2-3 uposlena, ide Nadzorni odbor od 3 člana. Mi smo u proračunu planirali čini mi se 50 tisuća maraka. U ovom trenutku je to, evo neću kazat' da je dovoljno, ali ja vjerujem dok se ta agencija formira i sve ostalo da bi to već moglo biti formirano i postat funkcionalno u .... sredinom ili drugom polovice godine. Tako da s te strane, će ta sredstva vjerovatno biti dovoljna ukoliko vidimo da ... da nije sve uredu..., naravno da je putem rebalansa i svega ostalog možemo ... možemo to ... možemo to riješiti. Uglavnom, još jednom naglašavam da Ministarstvo vodi dobro računa oko javne rasprave, da pokušamo uključit' sve ove subjekte kako bi svi bili zadovoljni i kako bi došli do što boljeg rješenja. Evo zahvaljujem.

**PREDSJEDAVAJUĆI**

Zahvaljujem zamjeniku predsjedavajućeg Ivi Tadiću. Dajem riječ Himzi Smajiću.

**HIMZO SMAJIĆ**

Ja selamim i pozdravljam sve prisutne. Smatram, evo, da je ova ... velik iskorak u uređenju, znači, turističke djelatnosti. Kao što su evo prethodnici naveli, znači, imali smo pravni vakum od 2015. godine i zakonsko rješenje ranije na koji su mnogi imali primjedbe. Pa dobra je stvar evo isto što ... što je i finansiranje preciznije uređeno. Neće biti opterećenja privrednih subjekata koji nemaju veze sa ... sa turizmom. Znači, finansiranje uže vezano za ... za boravišne takse iz budžeta, kao i iz projekata koji se ... iz ono..... ne znam, evropskih sredstava itd. Klub SDA, evo će podržati ovaj Nacrt Zakona. Vidim evo da je dobro raspoloženje u Skupštini, da će to i ostali. Isto tako evo spomenuo bih da je dobro što je lokalnim zajednicama predviđena mogućnost da oni odluče da ... da li formiraju onaj..... turističku zajednicu na nivou opštine, lokalne zajednice, ili će se to biti u okviru službe. To je za opštine koje nemaju značajna finansijska sredstva i vjerovatno nemaju neki interes i mogućnosti za razvoj turizma. Toliko. Hvala.

**PREDSJEDAVAJUĆI**

Zahvaljujem.

..........Ima'l više iko da se javlja? Nisam imao evidentirano. Zaključujem raspravu po ovoj tačci dnevnog reda i predlažem Skupštini sljedeći Zaključak. ...